text: Konkursbegæring sendes nu
  25 juli 2016 kl. 06.13
  Region Syddanmark indgiver konkursbegæring mod ambulanceselskabet mandag formiddag, erfarer TV SYD. Regionen venter ikke på, om BIOS selv erklærer sig konkurs.
  Sagen drejer sig om, 31 mio. kr., som ambulance-firmaet har fået udbetalt for meget. De penge skulle være betalt tilbage fredag, men det skete ikke.
  TV SYD erfarer, at regionen ikke vil vil vente på, hvad BIOS gør. Konkursbegæringen sendes til skifteretten i Odense så hurtigt som muligt.
  Regionsrådsformand Stephanie Lose (V) forklarer, at regionen vil anmode den kurator, som Skifteretten udpeger, om at drive ambulance-kørslen videre på regionens regning.  Samtidig garanterer regionen for de ansattes fortsat kan få deres løn, selv om deres arbejdsgiver bliver erklæret konkurs.
  